Riik kehtestab piirivööndi ja muudab piiririba sätteid - Eesti - Postimees: Värsked uudised Eestist ja välismaalt
Riik kehtestab piirivööndi ja muudab piiririba sätteid
8. aprill 2020, 20:17
Idapiiri projekteerimisel ja katselõikude rajamisel on ilmnenud, et kehtiva seaduse kohasele kuni 10-meetrisele piiriribale on piiri valvamiseks vajalike elementide rajamine väga keeruline. Kuna kõik piirilõigud on erineva maastikuga, vajab nende valmisehitamine erinevaid lahendusi ja iga piirilõik tuleb projekteerida eri moodi. Seetõttu kaotatakse seadusest 10 meetri määratlus ja edaspidi määrab piiriba laiuse kindlaks valitsus oma määrusega.
Eelnõu kohaselt sätestatakse piirivööndi regulatsioon, et tagada tõhus piiriturvalisus ja piirirežiim. Piirivööndi moodustab kuni viie kilomeetri laiune piiriribaga paralleelne maa-ala piiriribast sisemaa poole. Ka piirvööndi laius määratakse valitsuse määrusega, arvestades riigipiiri valvamiseks vajaliku maa-ala suurust ja looduslikke tingimusi.
Eelnõu kohaselt luuakse valdkonna eest vastutavale ministrile õigus volitada politsei- ja piirivalveametit sõlmida nimetatud halduslepinguid; kehtestatakse piiriületuse ootejärjekorra korraldamise eest võetavad tasud ühe euro täpsusega ning eraldatakse piirijärjekorra korraldamise regulatsioon seaduses piirirežiimi regulatsioonist, sest see on liikluskorralduslik meede, ning muudetakse kõnealune regulatsioon selgemaks ja arusaadavamaks.
Seadus on planeeritud jõustuma tänavu 1. augustil. Eelnõu seadusena vastuvõtmiseks on vajalik riigikogu poolthäälte enamus.
PILTUUDIS ⟩ Estonia kontserdisaalis on poole vähem istekohti Loe artiklit
Otepää tähistas Eesti lipu päeva Loe artiklit
Maanteeamet rekonstrueerib 686 000 euroga Karksi-Nuias teelõigu Loe artiklit
Eesti toetab ELi kodanike tugevamat kaitset väljaandmise eest Loe artiklit